CELEX: 32002D0151
Language: sk
Date: 2002-02-19 00:00:00
Title: Rozhodnutie Komisie z 19. februára 2002 o minimálnych požiadavkách pre osvedčenie o zničení vydané v súlade s článkom 5 ods. 3 smernice Európskeho parlamentu a Rady 2000/53/ES o vozidlách po dobe životnosti (oznámené dokumentom číslo C(2002) 518)Text s významom pre EHP.

Dôležité právne oznámenie

|

32002D0151

Úradný vestník L 050 , 21/02/2002 S. 0094 - 0095

		Rozhodnutie Komisiez 19. februára 2002o minimálnych požiadavkách pre osvedčenie o zničení vydané v súlade s článkom 5 ods. 3 smernice Európskeho parlamentu a Rady 2000/53/ES o vozidlách po dobe životnosti(oznámené dokumentom číslo C(2002) 518)(Text s významom pre EHP)(2002/151/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2000/53/ES z 18. septembra 2000 o vozidlách po dobe životnosti [1] a najmä na jej články 5 ods. 5 a 11 ods. 4,keďže:(1) smernica 2000/53/ES stanovuje, že vozidlá sa z evidencie vyradia len po predložení osvedčenia o zničení;(2) aby mohli príslušné orgány vzájomne uznávať a akceptovať osvedčenia o zničení, vydané v iných členských štátoch, musí Komisia podľa smernice 2000/53/ES stanoviť minimálne požiadavky pre osvedčenie o zničení;(3) minimálne požiadavky sú zamerané na získanie istoty o totožnosti a podrobnostiach o spracovateľskom zariadení, príslušnom úrade a majiteľovi vozidla, ako aj o počte informácií týkajúcich sa vozidla;(4) opatrenia uvedené v tomto rozhodnutí sú v súlade so stanoviskom výboru ustanoveného článkom 18 smernice Rady 75/442/EHS [2],PRIJALA TOTO ROZHODNUTIE:Článok 1Osvedčenie o zničení vydané v súlade s článkom 5 ods. 3 smernice 2000/53/ES musí obsahovať minimálne informácie uvedené v prílohe k tomuto rozhodnutiu.Článok 2Toto rozhodnutie je adresované členským štátom.V Bruseli 19. februára 2002.Za KomisiuMargot Wallströmčlenka Komisie[1] Ú. v. ES L 269, 21.10.2000, s. 34.[2] Ú. v. ES L 78, 18.3.1991, s. 32.--------------------------------------------------PRÍLOHAMinimálne požiadavky na osvedčenie o zničení vydané v súlade s článkom 5 ods. 3 smernice Európskeho parlamentu a Rady 2000/53/ES1. Názov, adresa a registračné alebo identifikačné číslo [1] zariadenia alebo podniku, ktoré vydávajú osvedčenie.2. Názov a adresa príslušného orgánu zodpovedného za povolenie pre zariadenie alebo podnik, ktoré vydávajú osvedčenie o zničení (v súlade s článkom 6 ods. 2 smernice 2000/53/ES).3. Ak potvrdenie vydáva výrobca, predajca alebo odberové miesto v mene oprávneného spracovateľského zariadenia, názov, adresa a registračné alebo identifikačné číslo [2] zariadenia alebo podniku, ktoré vydávajú osvedčenie.4. Dátum vydania osvedčenia o zničení.5. Štátna poznávacia značka a registračné číslo (priložiť registračný dokument alebo vyhlásenie zariadenia alebo podniku vydávajúcich osvedčenie, že registračný dokument bol zničený [3].6. Trieda vozidla, značka a model.7. Identifikačné číslo vozidla (podvozku).8. Meno, adresa, štátna príslušnosť a podpis držiteľa alebo majiteľa odovzdaného vozidla.[1] Táto požiadavka sa nemusí splniť v prípade, že národný registračný alebo identifikačný systém také číslo nepredpokladá.[2] Táto požiadavka sa nemusí splniť v prípade, že národný registračný alebo identifikačný systém také číslo nepredpokladá.[3] V prípade, že neexistuje žiadny registračný dokument v papierovej forme, pretože sa používa elektronický registračný systém, táto požiadavka neplatí.--------------------------------------------------